Diari Oficial de la Generalitat Valenciana


Sumari del DOGV 4922, del 12-01-2005 (2004/13577)

ACORD de 26 d'octubre de 2004, de la Comissió Territorial d'Urbanisme, relativa al Pla especial de reserva de sòl per a guarderia, al terme municipal de Pedreguer.
-------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13942


Data del document
:   26-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pedreguer
    * pla d'urbanisme

ACORD de 26 d'octubre de 2004, de la Comissió Territorial d'Urbanisme, relativa al Pla especial de reserva de sòl per a guarderia, al terme municipal de Pedreguer. [2004/X13042]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer. El projecte es va sotmetre a informació pública per un termini d'un mes per acord del ple de l'Ajuntament, adoptat en sessió plenària celebrada el dia 5 de desembre de 2002, es publiquen anuncis en el Diari Oficial de la Generalitat Valenciana núm. 4406, de 26 de desembre de 2002 i en el diari Información de 17 de desembre de 2003. Conclòs el període d'exposició pública, en el qual no es van presentar al·legacions, el mateix òrgan el va aprovar provisionalment en la sessió del dia 6 de febrer de 2003, per unanimitat dels membres de la corporació.
  
Segon. La documentació està integrada per memòria informativa i justificativa, plànols d'estructura general i orgànica i d'estructura urbanística i sistemes, vigents i modificats.
  
Tercer. L'objecte de l'expedient és un pla especial de reserva de sòl per a permetre la implantació d'una guarderia en sòl urbanitzable residencial, sector 1.2 del municipi de Pedreguer.
  
La parcel·la, de propietat municipal, afectada pel present pla, està inclosa en aquest sector com a resultat de la divisió del sector 1 efectuada mitjançant la modificació puntual aprovada el 19 de novembre de 1993 i té una superfície de 1742,65 m2.
  
La proposta plantejada es justifica per la situació de la parcel·la, contigua al col·legi públic l'Alfàs, i dotada de tots els serveis urbans, i davant de la necessitat d'ampliar el servei de guarderia municipal que, en la seua ubicació actual, no permet cap ampliació.
  
El document proposa com a normativa urbanística aplicable la recollida en l'article 5.3.7 de les ordenances d'edificació actualment vigents, que bàsicament són les següents: ocupació màxima del 80%, aprofitament 5 m2/m2, altura màxima, la dels edificis adjacents.
  
El document acompanya justificació de les condicions d'enllaç a les infraestructures existents, connectant a través de la parcel·la contigua, també de propietat municipal, a l'espera que la futura urbanització del sector en permeta la connexió a la xarxa municipal.
  
Quart. Consta en l'expedient el pronunciament favorable de data 11 d'abril de 2003, de la Conselleria de Medi Ambient, Secció Forestal.
  
Consideracions tecnicojurídiques
  
Primera. La tramitació ha sigut correcta, conforme al que establix l'article 38 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU).
  
Segona. La documentació es considera completa en els termes previstos en l'esmentat article 27 de la LRAU, en relació amb l'article 91 del RPCV, atés l'objecte del pla.
  
Tercera. L'objecte del pla i les determinacions en què es plasma poden considerar-se correctes des del punt de vista de les exigències de política urbanística i territorial de la Generalitat, en els termes previstos en l'article 40 de la LRAU.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
1r) Aprovar definitivament el Pla especial de reserva de sòl per a guarderia del municipi de Pedreguer.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Alacant, 26 d'octubre de 2004.- El director territorial: Ramón Rizo Aldeguer.